Vrede met die skoonfamilie | Vrouekeur
Vrede met die skoonfamilie
Handhaaf 'n positiewe verhouding met die skoonfamilie reg van die begin af. Ons kyk na probleme met jou skoonma in die 7 Augustus-uitgawe.
Jy het jou man gekies, maar soos met jou familie kan jy nie jou skoonfamilie kies nie – dis deel van die pakket.
Vroue is geneig om die rol van hul skoonfamilie in 'n huwelik te onderskat. As jy egter die res van jou lewe met jou maat wil deurbring, sal jy moet aanvaar dat sy familie waarskynlik net so 'n groot rol in sy lewe speel as jou familie in joune. Die minste wat van jou verwag sal word, is om spesiale dae saam met hulle deur te bring en familiegeleenthede by te woon. Wanneer die kleinkinders eers hul opwagting maak, kan jy ook meer gereeld kuiertjies van jou skoonfamilie verwag.
"My skoonfamilie verskil totaal van my familie. Ons is 'n gemaklike, luidrugtige spulletjie, terwyl hulle weer so styf en sonder vreugde is. Ons bring elke twee jaar die feesdae by hulle deur en dit is nag. Ek kan net nie met hulle oor die weg kom nie – ek het probeer," vertel Karlien*.
Dit is egter moontlik om 'n goeie verhouding met jou skoonfamilie te hê, jy moet net van die begin af aan die verhouding bou.
• Jou maat sal waarskynlik van jou verwag om 'n relatief intieme verhouding met sy ouers, broers en susters te hê, ongeag hoe jy oor hulle voel